Diari Oficial de la Generalitat Valenciana


Sumari del DOGV 9044, del 18-03-2021 (2021/2803)

Informació pública de l'inici de les operacions de delimitació parcial de la via pecuària Colada de Cullera Xeraco, en el tram que discorre des del camí del Riu Vaca, fins a la rotonda de l'encreuament amb la carretera de la Calçada (CV-603), en el terme municipal de Tavernes de la Valldigna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2803


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'inici de les operacions de delimitació parcial de la via pecuària Colada de Cullera Xeraco, en el tram que discorre des del camí del Riu Vaca, fins a la rotonda de l'encreuament amb la carretera de la Calçada (CV-603), en el terme municipal de Tavernes de la Valldigna. [2021/2803]  
En compliment de la Resolució de la Direcció General de Medi natural i d'Avaluació Ambiental de data 15 de setembre del 2020, es procedeix a la delimitació parcial de la via pecuària Colada de Cullera a Xeraco, en el tram que transcorre des del Camí del Riu Vaca fins a la rotonda de l'encreuament amb la carretera de la Calçada (CV-603), en el terme municipal de Tavernes de la Valldigna, província de València, a fi de definir els seus límits segons el que s'estableix en l'acte de classificació i amb subjecció a la legislació vigent. De conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que els treballs de referència començaran el dia 21 d'abril de 2021, per a aquells afectats i afectades per la delimitació les parcel·les de la qual es troben en els polígons cadastrals 16, 17 i 46, i el dia 22 d'abril de 2021, per als afectats i afectades per la delimitació les parcel·les dels quals es troben en els polígons cadastrals 37 i 12. Tots dos dies l'acte tindrà lloc a les 10.30 h. en la sala d'actes de la Casa de la Cultura de Tavernes de la Valldigna, situada en el Passeig de Lepant, s/n; òbviament els que hagueren assistit a l'acte del primer dia no hauran de fer-lo al segon, malgrat que tinguen propietats als polígons esmentats per als dos dies. Aquesta assistència es realitzarà d'acord amb els protocols vigents per a la prevenció de la Covid-19.  
  
Se cita als i les confrontants i a les persones i/o entitats amb interés legítim a assistir a aquest acte, en el qual podran realitzar les al·legacions que consideren oportunes, i advertint-los que la seua absència no invalida l'eficàcia d'aquest.  
S'ha designat a Gabriel Varea Illueca, en qualitat de funcionari de la Generalitat Valenciana, com a instructor per als treballs de l'esmentada delimitació.  
El termini màxim per a la resolució del procediment administratiu serà de 18 mesos, a comptar des de l'acord d'inici, d'acord amb l'article 14.3 de la Llei 3/2014, de l'11 de juliol, de la Generalitat, de vies pecuàries de la Comunitat Valenciana, modificada per la Llei 9/2019, del 23 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV 8707, 30 de desembre). Així mateix, l'efecte del silenci administratiu serà desestimatori, segons s'estableix en l'article 25.1.b de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de març de 2021.- La directora territorial: Isabel Gomis Moratal.